Koronavirusdan tuzalgan bosh vazir farzandli bo`ldi

Buyuk Britaniya Bosh vaziri Boris Jonson va uning turmush o`rtog`i Kerri Simonds o`g`il farzandlik bo`ldilar. Bu haqda “BBC News”ga asoslanib Qalampir xabar bermoqda.
Simonds 29 aprel kuni Londondagi klinikada o`g`il tug`di. Bosh vazirning matbuot kotibining aytishicha, ona va bola yaxshi ahvolda. Er-xotin shifokorlarga yordamlari uchun minnatdorchilik bildirdi.
Jonson 55 yoshda. Yangi tug`ilgan chaqaloq uning oltinchi farzandi bo`ldi. Amaldagi Bosh vazir oxirgi marta o`n yil oldin farzand ko`rgandi.
Eslatib o`tamiz, Boris Jonson yaqinda koronavirusdan sog`ayib chiqdi. U 5 aprel kuni Jonson harorat ko`tarilishi sababli shifoxonaga yotqizilgandi. 6 aprel kuni uning ahvoli yomonlashdi va intensiv terapiyaga o`tkazildi. Xavf ortga chekinib, 12 aprelda Jonsonga shifoxonadan javob berildi.